**ОБЩИНСКА ИЗБИРАТЕЛНА КОМИСИЯ ВЕЛИКО ТЪРНОВО ЗА ИЗБОРИТЕ ЗА МЕСТНИ ИЗБОРИ ОТ РЕПУБЛИКА БЪЛГАРИЯ НА 27 ОКТОМВРИ 2019 Г.**

**ПРОТОКОЛ № 23**

 Днес, 14.10.2019г. – 17:30 ч. Общинска избирателна комисия в Община Велико Търново се събра на редовно заседание в състав:

Председател: Десислава Стефанова Йонкова

Зам.-председател: Шенгюл Хасан Сармахмудова

Зам.-председател: Кирил Георгиев Станчев

Секретар: Христо Здравков Данев

Членове: 1. Николина Красимирова Митева

 2. Силвия Дечева Дечева

 3 Илмира Мирославова Илиева

 4. Атанас Николаев Аджемов

 5. Светлана Георгиева Иванова

 6. Мирослав Данев Манев

 7. Милена Христова Филкова

 8. Калина Недева Романова

 9. Слав Красимиров Личев

 Комисията има необходимия кворум за вземане на решения. Председателят уведоми присъстващите членове на комисията, че предлага заседанието да се проведе при предварително оповестения дневен ред, а именно:

Т.1. Извършване на промени в СИК на територията на община Велико Търново.

Т.2. Оповестяване на мерките, позволяващи на хората с увредено зрение или със затруднения в придвижването, да се придвижват и да гласуват в изборния ден на територията на Община Велико Търново.

Т.3. Сигнал наш вх. № 248/14.10.2019 г. -13.50 ч. от Стефан Петров Антонов в качеството му на представляващ местна коалиция БСП ЗА БЪЛГАРИЯ (ПП АБВ (АЛТЕРНАТИВА ЗА БЪЛГАРСКО ВЪЗРАЖДАНЕ), ПП ДВИЖЕНИЕ 21) във връзка с твърдения за нарушение на чл. 182, ал.1 и 187 от ИК.

Т.4. Сигнал наш вх. № 251/14.10.2019 г. -15,41 ч. от упълномощен представител на ПП „ВМРО-БЪЛГАРСКО НАЦИОНАЛНО ДВИЖЕНИЕ“ във вр. с нарушение на чл. 183, ал.3 от ИК.

Комисията единодушно прие така предложения дневен ред.

Пристъпи се към разглеждане на точките от приетия дневен ред.

Т.1. Извършване на промени в СИК на територията на община Велико Търново.

Председателят на комисията предложи за гласуване следния проект на решение:

**„РЕШЕНИЕ**

**№ 144**

**Велико Търново, 14.10.2019 г.**

ОТНОСНО: Извършване на промени в СИК на територията на община Велико Търново.

Постъпило е предложение с вх. № 244/12.10.2019 г. от упълномощен представител на коалиция ,,ДЕМОКРАТИЧНА БЪЛГАРИЯ ОБЕДИНЕНИЕ“ за извършване на промени в СИК на територията на община Велико Търново.

След проверка на подаденото заявление и предложените промени, ОИК - Велико Търново установи, че заявените членове на СИК отговарят на изискванията на чл. 95 и чл. 96 от ИК.

Предвид горното и на основание чл. 87, ал. 1, т.6 от Изборния кодекс и Решение № 1029-МИ/10.09.2019 г. на ЦИК София, ОИК Велико Търново:

**РЕШИ:**

1. **ОСВОБОЖДАВА** В секция **040400033** - общ. Велико Търново, **Витан Рафаилов Анчев**– член– ЕГН \*\*\*\*\*\*\*\*\* като вместо нея НАЗНАЧАВА **Кремена Асенова Велкова – ЕГН \*\*\*\*\*\*\*\*\*.**

Решението подлежи на оспорване пред ЦИК- София по реда на чл. 88 от ИК.”

Комисията гласува както следва:

Председател: Десислава Стефанова Йонкова За

Зам.-председател: Шенгюл Хасан Сармахмудова За

Зам.-председател: Кирил Георгиев Станчев За

Секретар: Христо Здравков Данев За

Членове: 1. Николина Красимирова Митева За

 2. Силвия Дечева Дечева За

 3 Илмира Мирославова Илиева За

 4. Атанас Николаев Аджемов За

 5. Светлана Георгиева Иванова За

 6. Мирослав Данев Манев За

7. Милена Христова Филкова За

8. Калина Недева Романова За

9. Слав Красимиров Личев За

Решението беше взето в 17:31 ч.

Т.2. Оповестяване на мерките, позволяващи на хората с увредено зрение или със затруднения в придвижването, да се придвижват и да гласуват в изборния ден на територията на Община Велико Търново.

Председателят на комисията предложи за гласуване следния проект на решение:

**„РЕШЕНИЕ**

**№ 145**

**Велико Търново, 14.10.2019 г.**

ОТНОСНО: оповестяване на мерките, позволяващи на хората с увредено зрение или със затруднения в придвижването, да се придвижват и да гласуват в изборния ден на територията на Община Велико Търново

На основание чл. 234, ал. 1 и чл. 87, ал. 1, т. 11 от Изборния кодекс, както и [Решение № 953-МИ / 04.09.2019 г.](http://www.cik.bg/reshenie/?no=842&date=04.09.2014) на ЦИК София и въз основа на получена писмена информация с вх. № 246/14.10.2019 г. от Община Велико Търново, ОИК Велико Търново

**РЕШИ:**

**ОПОВЕСТЯВА** мерките, позволяващи на хората с увредено зрение или със затруднения в придвижването да се придвижват и да гласуват в изборния ден на територията на Община Велико Търново, както следва:

1. Сградите с повече от един етаж, имащи секции и на горните етажи, в които са определени избирателни секции на първия етаж за гласуване на избиратели с увредено зрение или със затруднения в придвижването, са следните:

* секция № 040400025 гр. Велико Търново, ДГ ,,Ивайло“.
* секция № 040400028 гр. Велико Търново, ОУ ,,П.Р.Славейков“
* секция № 040400060 гр. Велико Търново, СУ ,,Г. Живков“
* секция № 040400075 гр. Велико Търново, СУ ,,Вела Благоева“
* секция № 040400095 гр. Дебелец, ДГ ,,Пламъче“
* секция № 040400106 с. Самоводене, ОУ ,,Хр. Смирненски“

2. Пред горепосочените секции да се сложат обозначителни знаци, посочени в [Решение № 953-МИ / 04.09.2019г.](http://www.cik.bg/reshenie/?no=842&date=04.09.2014) на ЦИК София.

3. Във всички останали секции на територията на Община Велико Търново има достъпна среда за хората с увреждания.

4. Телефон за заявка за оказване на помощ на избиратели в изборния ден за гр.Велико Търново тел. **062/619 119**. Дата и час за приемане на заявките – в рамките на изборния ден.

5. Транспортирането на избирателите с увредено зрение или със затруднения в придвижването ще се извършва с микробус, снабден с платформа и място за инвалидна количка- „ФОЛКСВАГЕН КРАВТЪР” ВТ 3956 ВК.

Настоящото решение да се оповести чрез средствата за масова информация, като включително се укаже на лицата с увредено зрение или със затруднения в придвижването, възможността да гласуват в избрана от тях секция в населеното място, където е постоянният им адрес.

Решението подлежи на оспорване пред ЦИК - София по реда на чл. 88 от ИК.”

Комисията гласува както следва:

Председател: Десислава Стефанова Йонкова За

Зам.-председател: Шенгюл Хасан Сармахмудова За

Зам.-председател: Кирил Георгиев Станчев За

Секретар: Христо Здравков Данев За

Членове: 1. Николина Красимирова Митева За

 2. Силвия Дечева Дечева За

 3 Илмира Мирославова Илиева За

 4. Атанас Николаев Аджемов За

 5. Светлана Георгиева Иванова За

 6. Мирослав Данев Манев За

7. Милена Христова Филкова За

8. Калина Недева Романова За

 9. Слав Красимиров Личев За

Решението беше взето в 17:33 ч.

Т.3. Сигнал наш вх. № 248/14.10.2019 г. -13.50 ч. от Стефан Петров Антонов в качеството му на представляващ местна коалиция БСП ЗА БЪЛГАРИЯ (ПП АБВ (АЛТЕРНАТИВА ЗА БЪЛГАРСКО ВЪЗРАЖДАНЕ), ПП ДВИЖЕНИЕ 21) във връзка с твърдения за нарушение на чл. 182, ал.1 и 187 от ИК.

Председателят на комисията предложи за гласуване следния проект на решение:

**„РЕШЕНИЕ**

**№** **146**

Велико Търново, 14.10.2019г.

**„ОТНОСНО**: сигнал наш вх. № 248/14.10.2019 г. -13.50 ч. от Стефан Петров Антонов в качеството му на представляващ местна коалиция БСП ЗА БЪЛГАРИЯ (ПП АБВ (АЛТЕРНАТИВА ЗА БЪЛГАРСКО ВЪЗРАЖДАНЕ), ПП ДВИЖЕНИЕ 21)във връзка с твърдения за нарушение на чл. 182, ал.1 и 187 от ИК

В ОИК-Велико Търново е постъпил сигнал с вх. № 248/14.10.2019 г. -13.50 ч. от Стефан Петров Антонов в качеството му на представляващ местна коалиция БСП ЗА БЪЛГАРИЯ (ПП АБВ (АЛТЕРНАТИВА ЗА БЪЛГАРСКО ВЪЗРАЖДАНЕ), ПП ДВИЖЕНИЕ 21). В същият се излагат твърдения, че е извършено нарушение на изборното законодателство, изразяващо се в предизборна агитация в държавно учреждение – МДТ К. Кисимов–гр. В. Търново на 12.10.2019г. при връчване на дипломите на първите випускници от специалност „медицинска сестра“ и „акушерка“ от великотърновския филиал на МУ „д-р Параскев Стоянов“

Жалбоподателят твърди, че кандидатът за кмет на община Велико Търново Даниел Панов е присъствал на събитието и е направил изказване от трибуната. В сигнала не се излагат факти и не се сочат доказателства за извършени нарушения на изборното законодателство от Даниел Панов.

Допълнително в сигнала се излагат съображения, че много медии са разпространили репортаж от събитието – БТА, ВЕЛИКО ТЪРНОВО УТРЕ.БГ, БОЛЯРСКИ НОВИНИ.БГ, като по този начин се нарушавал чл.187 от ИК.

Към сигнала са приложени 4 бр. листи формат А4, с твърдение че същите са разпечатки от сайтовете - <http://www.bta.bg>; <https://boliarinews.bg> ; <http://www.velikotarnovo.utre.bg/>.

След като се запозна със сигнала и приложените към него 4 бр. разпечатки, както и извърши проверка на посочените сайтове ОИК В.Търново установи, че:

По отношение на твърдението за допуснато нарушение на чл. 182 ал.1 от ИК от лицето Панов липсват данни, вкл. и твърдения за извършена от лицето предизборна агитация по см. на § 1 т.17 от ДР на ИК при връчване на дипломите на първите випускници от специалност „медицинска сестра“ и „акушерка“ от Великотърновския филиал на МУ „д-р Параскев Стоянов“. Обстоятелството дали се е изказвало едно лице – кандидат за кмет на община публично или не, пък било и то в държавно учреждение, какъвто безспорно е МДТ К.Кисимов, е ирелевантно за изборния процес, дотолкова доколкото същият е ограничен единствено и само да извършва публична агитация за себе си и/или за друга кандидатска листа и/или да призовава за неподкрепа на себе си и/или на друга кандидатска листа. В конкретния случай не се твърди и не се сочат доказателства, че лицето е извършвало предизборна агитация по смисъла на § 1 т.17 от ДР на ИК. Липсват доказателства за извършена предизборна агитация от лицето и в приложените разпечатки, такава не се установи и при проверката на цитираните в сигнала сайтове.

Следва да се отбележи, че едно лице пък било то и кандидат за кмет на община в Местни избори не е задължено да преустанови своя личен и публичен живот, а единствено е длъжно да се съобразява с нормите на закона при извършването на публична агитация.

С оглед горното подадения сигнал за нарушаване на изборния закон и в частност на чл. 182 ал.1 от ИК от лицето Даниел Панов е неоснователен.

По отношение на твърдението за допуснато нарушение на чл. 187 от ИК от цитираните в сигнала централни и местни медии, дотолкова доколкото ОИК-В. Търново е компетентна да се произнесе относно твърдяното нарушение и като се запозна с приложените разпечатки и изнесеното в цитираните сайтове, безспорно в случая се установява, че не се касае за отразяване на предизборна кампания по см. на чл. 187 от ИК. В случая, в публикациите е изнесена единствено и само информация за проведеното събитие, а именно връчване на дипломите на първите випускници от специалност „медицинска сестра“ и „акушерка“ от Великотърновския филиал на МУ „д-р Параскев Стоянов“.

Следва да се отбележи, че присъствието на лицето Панов, не е забранено от изборното законодателство, отделно - видно от изнесените в сайтовете имена на присъствали лица на ОИК е служебно известно, че и други от цитираните лица са кандидати в изборите насрочени на 27.10.2019 г. В случая безспорно не е извършвана предизборна кампания и респ. не може и не следва да се разглежда хипотезата за нарушения на изборното законодателство от доставчик на медийна услуга.

Във връзка с твърдението, че с разпространените материали неправилно лицето Панов се титулува „кмет на община Велико Търново“ и по този начин се прави внушение за предрешеност на изборните резултати са напълно несъстоятелни. И понастоящем законно избраният кмет на община Велико Търново е Даниел Панов, който в качеството си на кандидат се намира в отпуск, но въпреки това обстоятелство и съгласно закона - чл. 139 от Конституцията и чл. 42 ал. 8 от ЗМСМА, същият продължава да бъде такъв до края на мандата, определен с писмо на ЦИК – до 25.10.2019 г. включително.

С оглед изложеното по-горе сигналът за нарушения извършени от доставчиците на медийни услуги се явява неоснователен.

Предвид горното, Общинска избирателна комисия Велико Търново, на основание чл. 87, ал. 1, т. 22 от Изборния кодекс

**РЕШИ:**

Оставя сигнал наш вх. № 248/14.10.2019 г. -13.50 ч. от Стефан Петров Антонов в качеството му на представляващ местна коалиция БСП ЗА БЪЛГАРИЯ (ПП АБВ (АЛТЕРНАТИВА ЗА БЪЛГАРСКО ВЪЗРАЖДАНЕ), ПП ДВИЖЕНИЕ 21) без уважение като неоснователен.

Решението подлежи на оспорване пред ЦИК- София по реда на чл. 88 от ИК.“

Комисията гласува както следва:

Председател: Десислава Стефанова Йонкова За

Зам.-председател: Шенгюл Хасан Сармахмудова За

Зам.-председател: Кирил Георгиев Станчев За

Секретар: Христо Здравков Данев Против

Членове: 1. Николина Красимирова Митева За

 2. Силвия Дечева Дечева За

 3 Илмира Мирославова Илиева За

 4. Атанас Николаев Аджемов Против

 5. Светлана Георгиева Иванова Против

 6. Мирослав Данев Манев За

7. Милена Христова Филкова За

8. Калина Недева Романова За

 9. Слав Красимиров Личев Против

Решението беше взето в 17:35 ч.

Особено мнение на Христо Данев – Имало е и други кандидати, на които не е дадена думата да се изкажат и да направят поздрав/обръщение към завършващите. Тъй като само на един от кандидатите е дадена думата, а на други не е дадена, може да се тълкува като политическа агитация в процес на изборна кампания.

Т.4. Сигнал наш вх. № 251/14.10.2019 г. -15,41 ч. от упълномощен представител на ПП „ВМРО-БЪЛГАРСКО НАЦИОНАЛНО ДВИЖЕНИЕ“ във вр. с нарушение на чл. 183, ал.3 от ИК.

Председателят на комисията предложи за гласуване следния проект на решение:

**„РЕШЕНИЕ**

№ **147**

**Велико Търново, 14.10.2019г.**

**ОТНОСНО**: сигнал наш вх. № 251/14.10.2019 г. -15,41 ч. от упълномощен представител на ПП „ВМРО-БЪЛГАРСКО НАЦИОНАЛНО ДВИЖЕНИЕ“ във вр. с нарушение на чл. 183, ал.3 от ИК

В ОИК-Велико Търново е постъпил сигнал с вх. № 251/14.10.2019 г. от Николай Станчев Цонев, в качеството на упълномощен представител на ПП „ВМРО-БЪЛГАРСКО НАЦИОНАЛНО ДВИЖЕНИЕ“. В същият се излагат твърдения, че на територията на Факултета по изобразително изкуство към Великотърновски университет „Св.св. Кирил и Методий“ с адрес ул. Независимост №48 са поставени рекламни материали на коалиция „Алтернативата на гражданите“ в нарушение на Изборния кодекс, съгласно който не се допуска предизборна агитация в държавни и общински учреждения и институции. Към жалбата е приложен снимков материал.

Във връзка със сигнала, всички членове на ОИК-Велико Търново, извършиха проверка на мястото посочено в жалбата, а именно Факултета по изобразително изкуство към Великотърновски университет „Св.св. Кирил и Методий“, с адрес ул. Независимост №48, при което се установи, че на Факултета по изобразително изкуство към Великотърновски университет „Св.св. Кирил и Методий“ са поставени 2 бр. агитационни материали – пана на тръбно скеле, на коалиция „Алтернативата на гражданите“.

При служебна проверка на Заповед № РД-22-1506/16.09.2019 г. на Кмета на община Велико Търново се установи, че мястото не е определено за поставяне на агитационни материали.

При служебна проверка относно собствеността на територията върху която са поставени агитационните материали, се установи че единият е поставен в имот публична общинска собственост /стълби, част от уличната регулация –ул. Белчеви/, а другият в парцел собственост на държавата /публична държавна/ и общината/частна общинска/ предоставен за ползване на ВТУ Св.св Кирил и Методий.

С оглед горното, а именно че агитационните материали са поставени в имот публична общинска собственост и имот собственост на държавата и общината, предоставен за нуждите на висше учебно заведение и като взе предвид забраната на чл. 182 ал.1 от ИК и чл. 22 т.4 от ЗВО и чл. 3 ал.2 т.3 от Правилника на ВТУ сигнала се явява основателен, но поради невъзможност да се установи лицето/а поставило агитационни материали в нарушение на изборните правила следва да се укаже на кмета на община Велико Търново да предприеме действия по премахване на поставените агитационни материали.

Предвид горното, Общинска избирателна комисия Велико Търново, на основание чл. 87, ал. 1, т. 22, във връзка с чл. 186 ал.1 от Изборния кодекс

**Р Е Ш И:**

**Установява нарушение на ИК изразяващо се в поставяне на агитационни материали на нерегламентирани места и на основание чл. 186 ал.1 от ИК указва на Кмета на Община Велико Търново, че следва незабавно да предприеме необходимите действия по премахване на агитационните материали, находящи се в ПИ с идентификатор 10447.507.603 предоставен за ползване на** ВТУ „Св.св. Кирил и Методий“ и в уличната регулация /стълби/ разположени югозападно от имота.

Решението подлежи на оспорване пред ЦИК- София по реда на чл. 88 от ИК.“

Комисията гласува както следва:

Председател: Десислава Стефанова Йонкова За

Зам.-председател: Шенгюл Хасан Сармахмудова За

Зам.-председател: Кирил Георгиев Станчев За

Секретар: Христо Здравков Данев За

Членове: 1. Николина Красимирова Митева За

 2. Силвия Дечева Дечева За

 3 Илмира Мирославова Илиева За

 4. Атанас Николаев Аджемов За

 5. Светлана Георгиева Иванова За

 6. Мирослав Данев Манев За

7. Милена Христова Филкова За

8. Калина Недева Романова За

 9. Слав Красимиров Личев За

Решението беше взето в 17:37 ч.

Председателят закри заседанието.

 **Председател: ..………………………….**

 / Десислава Йонкова /

**Секретар: …………………………...**

 / Христо Данев /